שאר ישוב

שְׁאָר יָשׁוּב הוא מושב עובדים בגליל העליון, בחלקו הצפון־מזרחי של עמק החולה. הוא שייך למועצה אזורית מבואות החרמון. המושב הוקם בשנת 1939 ונקרא על שם שאר ישוב, בנו של ישעיהו הנביא. תושביו מתפרנסים רובם ככולם מעבודה כשכירים ומהשכרת צימרים, מיעוטם מתפרנס מחקלאות ומגידול בעלי חיים. 

בין מלחמת העצמאות למלחמת ששת הימים היה המושב מטרה לסורים שצלפו עליו מתל עזזיאת. 
המושב נחרט בתודעה הציבורית בעקבות אסון המסוקים ב-1997, כששני מסוקי יסעור של צה"ל התנגשו זה בזה מעל שמי המושב.

== היסטוריה ==
מושב שאר ישוב בראשיתו, [[1944]]

הוקם לראשונה בפברואר 1940 כחלק ממצודות אוסישקין על ידי 20 משפחות מהתנועות "הנוער הציוני" ו"העובד הציוני". המושב תוכנן ל-60 משפחות. נקרא בהתחלה "מצודת אוסישקין ג.". עם שוך הקרבות של מלחמת העצמאות והסכמי שביתת הנשק בסוף שנת 1948 נעזב מרבית המושב מיושביו עקב ההפגזות הקשות של הסורים (מתל עזזיאת, המשקיף מלמעלה), חלק מהתושבים פונה לוילהלמה (היום בני עטרות) שבמרכז הארץ.

בשנת 1949 יושב בשנית כמושב שיתופי, על שרידי המושב הקודם. הפעם על ידי ארגון "עלה רש" (השם על פי ספר דברים א כא) שהיו חברים מתנועת "הנוער הציוני" מהונגריה ששרדו את השואה, עלו ארצה בזמן מלחמת העצמאות ובגמר המלחמה השתחררו מצה"ל וביקשו להקים יישוב.
אריה זהורי, ממקימי המושב ויושב ראש הוועד שנים רבות: "איבדנו את כל משפחתנו ורכושנו בשואה. באנו למדינת ישראל בכלל ולשאר ישוב בפרט לחזק את חלקה הצפוני של מדינת ישראל על מנת להבטיח ששוב לא יגזלו את היקר לנו".

בגלל סיבות בירוקרטיות, שינו את שם המושב מ"עלה רש" לשמו הקודם - שאר ישוב. בשנים הראשונות, המושב השיתופי קיבל ורכש כלים חקלאיים, שתילים ופרות שפרנסו את תושביו.

הסורים צלפו על חברי המושב במשך 19 שנים מתל עזזיאת ובשנת 1957 אף רצחו את אחד מחברי המושב. ב-6 בספטמבר 1966 נפצעו 7 עובדי קרן קיימת מהתפוצצות מוקש סמוך למושב. עקבות הובילו ממקום הפיצוץ אל המוצב הסורי הסמוך בתל עזזיאת. יומיים אחר כך, ב-9 בספטמבר, עלה ג'יפ של צה"ל על מוקש, סמוך לאותו מקום. שלושה חיילים נפצעו בפיצוץ.

ב-6 ביוני 1967, בקרבות מלחמת ששת הימים עם הצבא הסורי, שידרו ברדיו דמשק ששאר ישוב נכבש על ידי הסורים. ב-7 ביוני, [https://youtu.be/f--b05FyY_E דווח כתב ברדיו ישראלי משאר ישוב] והזים את הידיעות הכוזבות של הסורים.

ב-9 ביוני, כחלק מכיבוש רמת הגולן במלחמת ששת הימים, כבשו לוחמי חטיבת גולני את תל עזזיאת והרחיקו את הגבול הסורי מהמושב.

בשנות ה-70 וה-80 נפלו במושב רקטות קטיושה, ששיגרו מלבנון מחבלים, וגרמו נזק לרכוש.

אתר ההנצחה לחללי [[אסון המסוקים בשאר ישוב]]

== אתרים ==
בצדו הדרומי של המושב נמצאים שרידי יישוב קדום ועתיקות טחנת קמח.

"חורשת הנופלים" נמצאת בצדו הדרום־מזרחי של המושב. בחורשה 73 עצים לזכר 73 חללי אסון המסוקים שהתרחש בתאריך 4 בפברואר 1997 מעל שאר ישוב ומעל קיבוץ דפנה.

לצדו המזרחי של המושב זורם נחל חרמון (הבניאס).

==גלריה==
{| align=center
|<gallery widths="200px" heights="170px" perrow="4">
תמונה:AVIV SY 0067.jpg|תצלום של מטע ובית מהצד המערבי של הגדר החיצונית
תמונה:AVIV SY 0082.jpg|ההרחבה החדשה
תמונה:AVIV SY 0096.jpg|בית הכנסת
תמונה:AVIV SY 0106.jpg|"גן הצלילים"
תמונה:AVIV SY 0114.jpg|מכון החליבה הישן
תמונה:SHAAR-YESHUV01.JPG|אחד ממבני המגורים הראשונים
תמונה:AVIV SY 0130.jpg|גן ילדים
תמונה:ISHAAR-YESHUV.JPG|מראה שדרת העצים המרכזית ביישוב

</gallery>
|}
==ראו גם==
*אתר ההנצחה לחללי אסון המסוקים

==קישורים חיצוניים==

* [http://www.romgalil.org.il/cds/127/ שאר ישוב] באתר הרשות לפיתוח הגליל
*מיכאל יעקובסון: [http://michaelarch.wordpress.com/2014/08/04/סיבוב-באנדרטת-אסון-המסוקים-בשאר-ישוב/ סקירה אדריכלית על אתר ההנצחה לאסון המסוקים בקצה היישוב], באתר 'חלון אחורי', 3 באוגוסט 2014
* 
* 
* 

==הערות שוליים==

קטגוריה:יישובים שהוקמו ב-1940
קטגוריה:מושבים
קטגוריה:מקבלי נס הקוממיות
קטגוריה:עמק החולה: יישובים
קטגוריה:יישובים בצפון ישראל שפונו במלחמת חרבות ברזל